ถุงยางแตกตอนมีเพศสัมพันธ์และมีปจด.(ปจด.มา16เย็น มีอะไรกันตอน17เช้า)ได้กินยาคุมฉุกเฉินไปหลังจากมีเพศสัมพันธ์ ก่อน24ชม.(8:30มีอะไรกัน กินยาคีม4ทุ่มกว่า) มีโอกาสท้องไม ? 18ปจด.มาปกติ แต่จะหายไปช่วงเย็น 19-22 ปจด.มาเหมือนเดิม ปกติแล้วปจด.จะมา7วันทุกครั้ง และทุกๆกลางเดือน มีโอกาสท้องไมคะ !?
สวัสดีค่ะหากประจำเดือนมาวันที่ 16 แล้วได้มีเพศสัมพันธ์ในวันที่ 17 เท่ากับมีเพศสัมพันธ์ในระยะปลอดภัย โอกาสในการตั้งครรภ์นั้นถือว่าน้อยมาก คือน้อยกว่า 1% ซึ่งจริงๆ แล้ว ก็ไม่ควรทานยาคุมฉุกเฉินไปโดยไม่จำเป็นค่ะหลังจากนี้ หากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ โดยอาจมาช้ากว่าปกติจากที่เคยมา นอกจากนี้ ประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ